რუსებმა ქართველთა ერთი ასეული აიყვანეს მძევლად და ეს ავანტიურაც ბარამიძის მიწყობილი იყო რუსების სასარგებლოდ. ამაზე, ადრე თუ გვიან, მან პასუხი უნდა აგოს. ოქრუაშვილი ამ პერიოდში იყო შს მინისტრი. ქართული პოლიტიკის ჭადრაკის დაფაზე მალე ფიგურები იცვლებიან. ბარამიძე სახელმწიფო მინისტრის მოადგილედ გადაჰყავთ, ოქრუაშვილს კი მის სკამს უთავისუფლებენ. ეს გამოიწვია შიდა კლანურმა დაპირისპირებამ. ამ დროს უკვე მიდიოდა ჟვანია-სააკაშვილის დაპირისპირება და მიშა ზურაბს პირად კონკურენტად მიიჩნევს. სანამ თავად ჟვანიას მოუღებენ ბოლოს, მის კადრს აცილებენ წამყვან ადგილებს. სააკაშვილსა და ჟვანიას შორის სიტუაცია მწვავდება, რასაც ჟვანიას სიკვდილი მოსდევს. როგორც ვიცი, ამ საქმეს ძალიან მალე გახსნის პროკურატურა. ბარამიძე და ჟვანიას გუნდის წარმომადგენლები კი, იმის ნაცვლად რომ სააკაშვილი ამხილონ, საკუთარ მამას, გამზრდელს ღალატობენ და მკვლელს უდგებიან გვერდით. თუმცა, როგორც ჩემთვის არის ცნობილი, ბარამიძემ, გოგორიშვილმა, მაჭავარიანმა და წერეთელმა მანამდეც უღალატეს ჟვანიას და სააკაშვილისა და მერაბიშვილის ხახაში ჩააგდეს. ჟვანიას სიკვდილი მათ ადვილად იმიტომ მოახერხეს, რომ დარწმუნებული იყვნენ, მის გუნდს ის უკვე გაყიდულ-გაწირული ჰყავდა.